ਟਾਇਸਨ ਫਿਊਰੀ ਦਾ ਕਹਿਣਾ ਹੈ ਕਿ ਬੇਘਰ ਲੋਕਾਂ ਦੀ ਮਦਦ ਕਰਨਾ ਚਾਹੁੰਦੇ ਹਨ

ਚੋਟੀ ਦੇ ਸਾਬਕਾ ਫੁੱਟਬਾਲ ਖਿਡਾਰੀ ਜਿਵੇਂ ਕਿ ਡੇਵਿਡ ਬੈਖਮ ਅਤੇ ਡੀਡੀਅਰ ਡਰੋਗਬਾ, ਅਫ਼ਰੀਕਾ ਵਿੱਚ ਵਿਆਪਕ ਤੌਰ 'ਤੇ ਮਸ਼ਹੂਰ ਉੱਦਮਾਂ ਵਿੱਚ ਸ਼ਾਮਿਲ ਹਨ, ਜਦੋਂ ਕਿ ਮੁੱਕੇਬਾਜ਼ ਟਾਇਸਨ ਫਿਊਰੀ ਨੇ ਹਾਲ ਹੀ ਵਿੱਚ ਦਿਓਂਤੇ ਵਾਈਲਡਰ ਦੀ ਲੜਾਈ ਵਿੱਚੋਂ ਮਿਲਣ ਵਾਲੀ ਇਨਾਮ ਰਾਸ਼ੀ ਨੂੰ ਬੇਘਰ ਲੋਕਾਂ ਨੂੰ ਦਾਨ ਕਰਨ ਦਾ ਵਾਅਦਾ ਕੀਤਾ ਹੈ।

ਉਨ੍ਹਾਂ ਨੇ ਪਿਛਲੇ ਮਹੀਨੇ ਅਮਰੀਕਾ ਵਿੱਚ ਕਿਹਾ ਸੀ, "ਜਦੋਂ ਮੈਂ ਘਰ ਜਾਵਾਂਗਾ ਤਾਂ ਮੈਂ ਬੇਘਰ ਲੋਕਾਂ ਲਈ ਕੁਝ ਘਰ ਬਣਾਵਾਂਗਾ ਅਤੇ ਨਸ਼ੇੜੀਆਂ ਅਤੇ ਸ਼ਰਾਬੀਆਂ ਲਈ ਕੁਝ ਫੰਡ ਸਥਾਪਿਤ ਕਰਾਂਗਾ।"

ਦੂਸਰੇ, ਜਿਵੇਂ ਕਿ ਅਥਲੀਟ ਡੈਮ ਕੈਲੀ ਹੋਮਸ ਨੇ ਸਮਾਜਿਕ ਸੰਮਿਲਨ ਜਾਂ ਸਾਖਰਤਾ ਵਰਗੇ ਚੁਣੇ ਹੋਏ ਕੰਮਾਂ ਵਿੱਚ ਮਦਦ ਕਰਨ ਲਈ ਆਪਣੀ ਫ਼ਾਊਂਡੇਸ਼ਨ ਜਾਂ ਫੰਡ ਸਥਾਪਤ ਕੀਤਾ ਹੈ।

ਦਰਅਸਲ ਆਧੁਨਿਕ ਦੁਨੀਆਂ ਵਿੱਚ ਕਿਸੇ ਵੀ ਇੱਕ ਮਸ਼ਹੂਰ ਸੈਲਿਬ੍ਰਿਟੀ (ਕ੍ਰਿਸਟੀਆਨੋ ਰੋਨਾਲਡੋ ਤੋਂ ਸੇਰੇਨਾ ਵਿਲੀਅਮਜ਼ ਤੱਕ) ਨੂੰ ਲੱਭਣਾ ਬਹੁਤ ਮੁਸ਼ਕਲ ਹੈ ਜਿਸ ਨੇ ਦਾਨ (ਚੈਰਿਟੀ) ਦੇ ਕੰਮਾਂ ਵਿੱਚ ਆਪਣੇ ਪੈਸੇ ਜਾਂ ਸਮੇਂ ਨੂੰ ਨਾ ਲਗਾਇਆ ਹੋਵੇ।

ਇਹ ਵੀ ਪੜ੍ਹੋ:

ਰੋਨਾਲਡੋ ਨੇ ਭੂਚਾਲ ਦੇ ਸ਼ਿਕਾਰ ਲੋਕਾਂ ਦੀ ਮਦਦ ਕੀਤੀ ਹੈ ਅਤੇ ਸੇਰੇਨਾ ਨੇ ਪੂਰਬੀ ਅਫ਼ਰੀਕਾ ਵਿੱਚ ਸਿੱਖਿਆ ਦੇ ਕੇਂਦਰਾਂ ਨੂੰ ਸਥਾਪਿਤ ਕਰਨ ਵਿੱਚ ਮਦਦ ਕੀਤੀ ਹੈ, ਦੋਵਾਂ ਨੇ ਆਪਣੇ ਵੱਖ-ਵੱਖ ਲੋਕ ਭਲਾਈ ਉ... ਅਧਿਕਤਮ 4000 ਅੱਖਰਾਂ ਲਈ ਲੇਖ ਨੂੰ ਜਾਰੀ ਰੱਖੋ:
ੱਦਮਾਂ ਰਾਹੀਂ ਭਲਾ ਕੀਤਾ ਹੈ।

ਪ੍ਰੇਰਣਾ ਕੀ ਹੈ?

ਪਰ ਵਾਧੂ ਪੈਸਾ ਕਮਾਉਣ ਵਾਲੇ ਅਤੇ ਨਾਮੀ ਖਿਡਾਰੀ ਜਿਹੜੇ ਚੰਗੇ ਲਾਈਫ ਸਟਾਈਲ, ਪ੍ਰਸ਼ੰਸਾ ਅਤੇ ਵੱਡੀ ਧਨ ਦੌਲਤ ਲਈ ਜਾਣੇ ਜਾਂਦੇ ਹਨ, ਉਹ ਲੋਕ ਭਲਾਈ ਦੇ ਕੰਮਾਂ ਵਿੱਚ ਸ਼ਾਮਲ ਹੋਣਾ ਕਿਉਂ ਪਸੰਦ ਕਰਦੇ ਹਨ?

ਸੇਰੇਨਾ ਵਿਲੀਅਮਜ਼ ਨੇ ਅਫਰੀਕਾ ਵਿੱਚ ਪੜ੍ਹਾਈ 'ਚ ਕਾਫ਼ੀ ਯੋਗਦਾਨ ਦਿੱਤਾ ਹੈ

ਕੀ ਉਹ ਸਿਰਫ਼ ਪੀ.ਆਰ. ਅਤੇ ਬਰਾਂਡ ਵਿਕਸਿਤ ਕਰਨ ਦੀਆਂ ਕੋਸ਼ਿਸ਼ਾਂ ਹਨ, ਜੋ ਆਵਾਮ ਦੀਆਂ ਧਾਰਨਾਵਾਂ ਨੂੰ ਤੋੜਨ ਲਈ ਇੱਕ ਜ਼ਰੀਆ ਹਨ ਕਿ ਖਿਡਾਰੀ ਜ਼ਿਆਦਾ ਵਿਗੜੇ ਹੋਏ ਹੁੰਦੇ ਹਨ ਅਤੇ ਉਨ੍ਹਾਂ ਨੂੰ ਵੱਧ ਅਦਾਇਗੀ ਮਿਲਦੀ ਹੈ?

ਪ੍ਰੋਫ਼ੈਸਰ ਜੇਨ ਸ਼ਾਂਗ ਪਲਾਈਮਾਥ ਯੂਨੀਵਰਸਿਟੀ ਵਿੱਚ ਲੋਕ ਹਿਤੇਸ਼ੀ ਮਨੋਵਿਗਿਆਨੀ ਹਨ, ਉਨ੍ਹਾਂ ਦਾ ਕਹਿਣਾ ਹੈ ਕਿ ਲੋਕ ਭਲਾਈ ਕਰਨ ਲਈ ਬਹੁਤ ਪੇਚੀਦਾ ਕਾਰਨ ਹੋ ਸਕਦੇ ਹਨ, ਅਤੇ ਆਮ ਤੌਰ 'ਤੇ ਇਹ ਆਰਥਿਕ ਲਾਭ ਜਾਂ ਪ੍ਰਸਿੱਧੀ ਲੈਣ ਜਿਹੇ ਕਾਰਨਾ ਕਰਕੇ ਨਹੀਂ ਹੁੰਦੀ। ਉਹ ਕਹਿੰਦੀ ਹੈ, "ਖੇਡਾਂ ਅਤੇ ਹੋਰ ਪੇਸ਼ਿਆਂ ਵਿੱਚ ਪਰਉਪਕਾਰੀ ਵੱਲ ਦੇਖਦੇ ਹੋਏ, ਕੋਈ ਵਿਅਕਤੀ ਆਪਣੇ ਕਰੀਅਰ ਵਿੱਚ ਪੈਸਾ ਜਾਂ ਸਨਮਾਨ ਵਰਗੇ ਬਾਹਰੀ ਕਾਰਕਾਂ ਕਰਕੇ ਵੀ ਪ੍ਰੇਰਿਤ ਹੋ ਸਕਦਾ ਹੈ। ਕੁਝ ਸਮੇਂ ਬਾਅਦ ਇਨਾਮ-ਸਨਮਾਨ ਪ੍ਰੇਰਨਾ ਨਹੀਂ ਬਣਦੇ ਸਗੋਂ ਆਤਮਿਕ ਕਾਰਨ ਜ਼ਿਆਦਾ ਮਾਅਨੇ ਰੱਖਦੇ ਹਨ।"

"ਉੱਘੇ ਖਿਡਾਰੀ ਆਪਣੇ ਆਪ ਨੂੰ ਕਹਿ ਸਕਦੇ ਹਨ, 'ਮੈਂ ਆਪਣੀ ਨਿਯਮਿਤ ਭੂਮਿਕਾ ਵਿੱਚ ਐਨਾ ਜ਼ਿਆਦਾ ਹਾਸਲ ਕਰ ਰਿਹਾ ਹਾਂ, ਮੈਂ ਵੱਡੇ ਤੌਰ 'ਤੇ ਦੇਖਣਾ ਚਾਹੁੰਦਾ ਹਾਂ ਕਿ ਦੁਨੀਆਂ ਵਿੱਚ ਕੀ ਹੈ।''

"ਜਦੋਂ ਉਹ ਲੋਕ ਭਲਾਈ ਕਰਨ ਲਗਦੇ ਹਨ, ਤਾਂ ਉਨ੍ਹਾਂ ਨੂੰ ਉਹੋ ਜਿਹੇ ਇਨਾਮ ਦੀ ਭਾਵਨਾ ਮਹਿਸੂਸ ਹੁੰਦੀ ਹੈ ਜਦੋਂ ਉਨ੍ਹਾਂ ਨੇ ਆਪਣਾ ਕਰੀਅਰ ਸ਼ੁਰੂ ਕੀਤਾ ਸੀ।"

'ਭਲਾਈ'

ਪ੍ਰੋ. ਸ਼ਾਂਗ ਅੱਗੇ ਕਹਿੰਦੀ ਹੈ,"ਲੋਕ ਕਿਸੇ ਅਜਿਹੇ ਕਾਰਨ ਲਈ ਪੈਸਾ ਦੇਣਾ ਪਸੰਦ ਕਰਦੇ ਹਨ ਜੋ ਉਨ੍ਹਾਂ ਨੂੰ ਲਾਭ ਨਹੀਂ ਪਹੁੰਚਾ ਰਿਹਾ, ਇਸਦੇ ਪਿੱਛੇ ਕਾਰਨ ਇਹ ਹੈ ਕਿ ਇਹ ਕੁਝ 'ਲੋੜਾਂ' ਨੂੰ ਪੂਰਾ ਕਰ ਰਿਹਾ ਹੈ।

"ਮੇਰੀ ਆਪਣੀ ਖੋਜ ਵਿੱਚ 'ਲੋੜ' ਲਈ ਮੈਂ ਮਨੋਵਿਗਿਆਨਿਕ ਭਲਾਈ ਦੀ ਪਰਿਭਾਸ਼ਾ ਦੀ ਵਰਤੋਂ ਕਰਦੀ ਹਾਂ। ਕਿਸੇ ਦੀ ਦਾਨ-ਭਾਵਨਾ ਦੂਜਿਆਂ ਲਈ ਨਹੀਂ, ਸਗੋਂ ਖ਼ੁਦ ਲਈ ਵੱਡੀ ਤਬਦੀਲੀ ਲਿਆ ਸਕਦੀ ਹੈ।"

ਕ੍ਰਿਸਟਿਆਨੋ ਰੋਨਾਲਡੋ ਬੱਚਿਆਂ ਦੀ ਸੁਰੱਖਿਆ ਦੇ ਅੰਬੈਸਡਰ ਹਨ

ਪ੍ਰੋ. ਸ਼ਾਂਗ ਕਹਿੰਦੀ ਹੈ ਕਿ ਜੇ ਖਿਡਾਰੀ ਲੋਕ ਇੱਛਾ ਰੱਖਦੇ ਹੋਣ ਤਾਂ ਉਹ ਆਪਣੇ ਖੇਡ ਜੀਵਨ ਵਿੱਚ ਹਾਸਿਲ ਕੀਤੇ ਹੁਨਰ ਦੀ ਵਰਤੋਂ ਕਰਕੇ 'ਪੁਰਉਪਕਾਰੀ ਕੰਮਾਂ ਦੀ ਲਗਾਤਾਰਤਾ' ਕਾਇਮ ਕਰ ਸਕਦੇ ਹਨ। ਉਹ ਖੇਡ ਜੀਵਨ ਦੌਰਾਨ ਜੋਖ਼ਮ ਅਤੇ ਕਾਰੋਬਾਰ ਦੇ ਇੰਤਜ਼ਾਮ ਦੇ ਨਾਲ-ਨਾਲ ਲੋਕਾਂ ਨਾਲ ਰਾਬਤਾ ਕਾਇਮ ਕਰਨ ਦਾ ਹੁਨਰ ਸਿੱਖ ਲੈਂਦੇ ਹਨ।

ਉਹ ਅੱਗੇ ਦੱਸਦੇ ਹਨ, "ਉਹ ਉਨ੍ਹਾਂ ਚੁਣੌਤੀਆਂ ਦਾ ਸਾਹਮਣਾ ਕਰਦੇ ਹਨ ਜੋ ਉਨ੍ਹਾਂ ਨੂੰ ਆਪਣੇ ਆਮ ਮਾਹੌਲ ਵਿੱਚ ਨਹੀਂ ਮਿਲਦੀਆਂ। ਜੇ ਉਹ ਆਪਣੇ ਉੱਦਮਾਂ ਨੂੰ ਕਾਇਮ ਰੱਖਣਾ ਚਾਹੁੰਦੇ ਹਨ ਤਾਂ ਅਕਸਰ ਉਨ੍ਹਾਂ ਨੂੰ ਪੈਸਾ, ਸਮਾਂ ਅਤੇ ਬਹੁਤ ਸਾਰੀ ਦ੍ਰਿੜ੍ਹਤਾ ਪ੍ਰਦਾਨ...